 STPS - REAKTIVT TILSYN PÅ NØDDEBO
Indledning
Straks påbuddet har givet anledning til at tage de sundhedsfaglige instrukser og hele det sundhedsfaglige arbejde der udføres på Nøddebo op til revision. Vi har fået tilknyttet en konsulent, Maike Goy, som gennemgår vores instrukser og vejleder os i at blive specifikke og præcise ift formuleringer og sammenhæng til vores praksis. Forløbet har indtil nu været en stejl læringskurve, og de resultater vi ser i dag, er vi taknemmelige for at kunne præsentere.  Vi har primært prioriteret at arbejde intensivt med de punkter der er nævnt i straks påbuddet. 
Vi er stadig i proces og den tilsendte handleplan er revideret ift at omfanget af den opgave vi stillede os selv for at imødekomme STPS’ straks påbud er vokset: Vi ønsker nu en gennemgang af hele vores praksis og instrukser ift sundhedsfaglige opgaver og patientsikkerhed. I erkendelse af at det tager tid at gøre tingene ordentligt, har vi lavet en prioriteret arbejdsplan for det kommende år, så vi kommer i mål med de øvrige sundhedsfaglige instrukser og implementering heraf. 

HVAD HAR VI GJORT 
Praktisk for alle beboere
Gennemgået og opdateret alle beboeres sundhedsfaglige dokumentation med fokus på: (del af straks påbuddet)
· Overblik over diagnoser/problemområder og behandlingsansvarlig læge
· Aktuelle og fyldestgørende beskrivelser af de 12 sygeplejefaglige problemområder
· Lægens vurdering af beboerens tilstand, stabil/ustabil og om Nøddebo har kompetencen til at varetage ansvaret. (Alle beboere vurderes at være indenfor Nøddebos kompetence, og der er ikke aktuelt behov for at henvise til hjemmeplejen.)
· Beskrivelser af sundhedsfaglige opgaver
· Beskrivelse af planlagt opfølgning
STATUS: Effektueret. Disse er siden 18/8/26 blevet sikret opdateret ift ny opdatering. Ny opdatering 24/8/26 afventer at blive effektueret

Konkrete sundhedsfaglige opgaver (ikke medicin) for beboerne er oprettet i Styrpå’s opgavesystem i ny opdatering (18/8/26) hvor opgaver kan knyttes til den sundhedsfaglige dokumentation. Hermed er daglig dokumentation af opgaverne blevet systematiseret og enklere at udføre.
STATUS: Implementering igangsat 


Handelsnavne ift medicinlister er rettet, samt rettet henvendelse til Styrpå omkring de præparater der ikke kunne søges frem i systemet (medicin.dk). Der var en fejl i systemet, hvorfor der nu bare er et enkelt præparat der ikke kan søges frem – dette er tydeligt markeret med rigtige handelsnavn på medicinlisten som bemærkning. Styrpå er orienteret.
STATUS: Effektueret




Tværfagligt samarbejde og kommunikation
Indgået i dialog med:
· Praktiserende læger: Sikre systematiske vurderinger af beboerne (del af straks påbuddet), samt drøftelser om hvordan vi sikrer kommunikation og dokumentation ift. beboernes sundhedsfaglige situation og delegerede opgaver. Særlig udfordring er vores manglende adgang til kommunikationsplatforme f.eks. medcom.
STATUS: Indtil videre er kommunikationen som hidtil, via telefon og besøg. Det er muligt med beboerens samtykke at få et print af journalnotat ved konsultation. 

· Helle Hesthaven | Tværregional systemforvalter, mhp at undersøge mulighed for at tilgå sundhedsfaglige oplysninger for beboerne f.eks. prøvesvar, behandlingsplaner mm. samt medcom.
STATUS: 14/8/26: Det er ikke muligt at få en «kiggeadgang» på sundhed.dk uden at det sker gennem en knapfunktion i journalsystemet. Kontakten mellem Helle og Styrpå er formidlet. Styrpå undersøger muligheden for at få både medcom og adgang til sundhedsfaglige oplysninger. Afventer svar fra Styrpå.

· Administrator af Styrpå ift at få et bedre og mere patientsikkert overblik af sundhedsfaglig dokumentation. Dialogen har været til stede siden december 2025. 
STATUS: 18/8/26 ny opdatering med et modul ”Sundhedsfagligt overblik” for hver beboer bygget op omkring de 12 sygeplejefaglige problemområder, som giver et væsentligt bedre overblik ift tidligere. Der er et samarbejde mellem Nøddebo og Styrpå ift at udvikle modulet, og der vil over de kommende måneder komme løbende opdateringer.

· Gitte Haase Jørgensen, Spl. og kvalitetskonsulent i hjemmeplejen i Sønderborg kommune, mhp evaluering af samarbejdet, samt muligheder. Kontakt indledt 23/6/26 – faglig sparring over telefonsamtaler og fysisk besøg d. 20/8/2026 omkring kompetenceprofiler, opfølgningsplaner og tilsynet.
STATUS: Aktuelt er der ikke samarbejde med hjemmesygeplejen om beboere, da ingen beboere har behovet. Vi har evalueret de samarbejder der har været, f.eks. omkring kompleks sårpleje. Her har samarbejdet fungeret godt for begge parter. Vi drøfter at hjemmesygeplejen skal kobles på lignende specifikke situationer, hvor sygeplejen er kompleks, og at det skal ske gennem lægen – dette beskrevet i instruks for kompetencer, ansvars- og opgavefordeling. Gitte Haase er kontaktperson for private aktører i Sønderborg Kommune, og fortæller at de har planer omkring et tættere samarbejde med møder, hvor alle kan deltage og sparre med hinanden.

Kompetencer og faglig udvikling
Faglig udvikling. Sikre at vores kompetencer vedligeholdes og styrkes.
 Workwiser. Vi har allieret os med workwisor, som er udbyder af e-learning med et stort kursuskatalog. Af kurser der er relevante i denne sammenhæng er Medicinhåndtering for medicinansvarlige og for pædagogisk personale, De 12 sygeplejefaglige områder, sundhedsfaglig dokumentation, Utilsigtede hændelser, Hygiejne. Dertil kommer målgruppekendskab, metoder og lovgivning mm. Workwiser står som garant for at alle kurser løbende opdateres ift lovgivning og officielle vejledninger på området.
STATUS: Opsætning af systemet er i gang, implementering starter på torsdag d. 27/8/26 hvor udviklingskonsulent fra Workwisor afholder en lederworkshop og en medarbejderworkshop for at få os godt i gang. 


Kompetenceskema
Der er udarbejdet kompetenceskemaer for alle medarbejdere, hvor deres nuværende kompetencer vurderet og beskrevet, og som løbende skal holdes opdateret. 
STATUS: Udført, evaluering af skemaet skrevet i handleplan.


Instrukser 
Der er udarbejdet opdaterede instrukser for 
· Kompetencer, ansvars- og opgavefordeling (del af straks påbuddet) (gennemgået på personalemøde d. 20/8/2026)
· Delegation af sundhedsfaglig virksomhed 
(planlagt gennemgang på personalemøde d. 3/9/2026)
· Sundhedsfaglig dokumentation
(planlagt gennemgang på personalemøde d. 10/9/2026)
STATUS: Implementeringen er igangsat. Alle 3 instrukser er udgivet og ligger printet på personalekontoret i mappe for sundhedsfaglige instrukser. Gennemgang i plenum påbegyndt og planlagt. Der har i personalegruppen været løbende faglig sparring omkring instrukserne i tilblivelsen af disse, bl.a. for at sikre at instrukserne og praksis stemmer overens, og at indholdet er tilgængeligt for alle. 
Prioriteret handleplan:
September 2026
· Fortsat fokus på implementering af allerede opdaterede instrukser, samt nye arbejdsgange ift sundhedsfaglig dokumentation, som beskrevet i instrukserne
· Fokus på implementering af Workwiser
· Opdatering af instruks for beboerens behov for behandling ved kroniske lidelser (prioriteret her pga muligheden for nedenstående temadag)
· 17/9/26: Sundhedsfagligt team tilmeldt online temadag om patientsikkerhed for mennesker med kroniske sygdomme 
Oktober 2026
· Implementering af opdateret instruks for beboerens behov for behandling ved kroniske lidelser
· Opdatering af instruks for beboerens behov for behandling ved akut sygdom eller ulykke

November 2026
· Implementering af opdateret instruks for beboerens behov for behandling ved akut sygdom eller ulykke
· Opdatering af instruks for samarbejdet med behandlingsansvarlig læge pg praktiserende læge (prioriteret i november i håb om afklaring ift kommunikationsplatforme, så instruksen kan afspejle de muligheder vi har)
December 2026
· Implementering af opdateret instruks for samarbejdet med behandlingsansvarlig læge og praktiserende læge
· (Holde jul sammen med beboerne)
Januar 2027
· Opdatering af instruks for medicinhåndtering
· Evaluere kompetenceskemaer
Februar 2027
· Implementering af opdateret instruks for medicinhåndtering
· Opdatering af instruks for beboernes behov for behandling ved smitsomme sygdomme
Marts 2027
· Implementering af opdateret instruks for beboernes behov for behandling ved smitsomme sygdomme
· Opdatering af instruks for håndhygiejne og værnemidler
April 2027
· Implementering af opdateret instruks for håndhygiejne og værnemidler
· Opdatering af instruks for utilsigtede hændelser UTH
Maj 2027
· Implementering af opdateret instruks for utilsigtede hændelser UTH
· Opdatering af instruks for vejledning af indhentning af informeret samtykke
Juni 2027
· Implementering af opdateret instruks for vejledning af indhentning af informeret samtykke
· Opdatering og implementering af instruks for fravalg af livsforlængende behandling.
· Evaluering af forløbet (fra STPS’ tilsynsbesøg til nu)
· Opfølgning: Løbende gennemgang af instrukser lægges i årshjul


